pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลชี้แจงข้อวิจารณ์การขายสลากภาพ 12 นักษัตร
วันอังคารที่ 6 สิงหาคม 2562
สํานักงานสลากกินแบ่งรัฐบาลชี้แจงข้อวิจารณ์การขายสลากภาพ 12 นักษัตร
สํานักงานสลากกินแบ่งรัฐบาลชี้แจงข้อวิจารณ์การขายสลากภาพ 12 นักษัตร
พฤหัสบดีที่ 1 สิงหาคม 2562 พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล ชี้แจงข้อวิจารณ์การขายสลากภาพ 12 นักษัตรขายผ่านระบบออนไลน์ ว่า คณะกรรมการสลากกินแบ่งรัฐบาลได้ตั้งคณะทํางานเพื่อศึกษาผลิตภัณฑ์ให้สอดคล้องกับพระราชบัญญัติฯ ซึ่งคณะทํางานฯได้ทําการศึกษาค้นคว้าข้อมูลจากสลากประเภทต่างๆจากทั่วโลกเพื่อนํามาเป็นแนวทางในการพัฒนาผลิตภัณฑ์ของสลากไทย จนได้ข้อสรุปเบื้องต้นว่าสลากแบบรูปภาพ12 นักษัตรหรือ Picture12 เป็นผลิตภัณฑ์ที่มีความเหมาะสมคณะกรรมการสลากฯจึงได้เห็นชอบในหลักการและให้สํานักงานฯจะต้องนําประเภทและรูปแบบผลิตภัณฑ์ใหม่ที่นําเสนอหารือกับหน่วยงานที่เกี่ยวข้องในประเด็นเกี่ยวกับการดําเนินการทั้งหมดว่าเป็นไปตามพรบ.สํานักงานสลากฯหรือไม่ รวมทั้งรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคมตามพรบ.สํานักงานสลากฯมาตรา13 (7/1) ก่อนนําเสนอต่อคณะกรรมการสลากฯพิจารณาอีกครั้งหากได้รับความเห็นชอบจะได้นําเสนอต่อคณะรัฐมนตรีเพื่อพิจารณาต่อไป การดําเนินอยู่ภายใต้กรอบของกฎหมายและต้องเป็นไปตามหลักความชอบด้วยกฎหมาย
สํานักงานฯมิได้กระทําการใดๆอันเป็นการขัดต่อกฎหมายรัฐธรรมนูญหรือละเมิดสิทธิและเสรีภาพของประชาชนหรือตามกฎหมายอื่นใดที่บัญญัติไว้ และไม่ใช่เป็นการบ่อนทําลายประเทศหรือสร้างความเสียหายแก่ประชาชนตามที่ปรากฏตามสื่อต่างๆ ซึ่งในขณะนี้เป็นเพียงการเห็นชอบในหลักการเท่านั้นและสํานักงานฯ จะต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคมก่อนนําเสนอคณะรัฐมนตรีเพื่อพิจารณาต่อไป กรณีที่สํานักงานฯได้ดําเนินการไปแล้วนั้น
รัฐบาลไทย-ข่าวทำเนียบรัฐบาล-กระทรวงเกษตรฯ เดินสายชี้แจงโครงการส่งเสริมอาชีพเลี้ยงสัตว์
วันอังคารที่ 7 มกราคม 2563
กระทรวงเกษตรฯ เดินสายชี้แจงโครงการส่งเสริมอาชีพเลี้ยงสัตว์
กระทรวงเกษตรฯ เดินสายชี้แจงโครงการส่งเสริมอาชีพเลี้ยงสัตว์ จ.สุพรรณฯ ดันเกษตรกรปรับเปลี่ยนอาชีพทางเลือกสร้างรายได้ ลดพื้นที่ทํานาปรัง มั่นใจมีตลาดรองรับ
กระทรวงเกษตรฯ เดินสายชี้แจงโครงการส่งเสริมอาชีพเลี้ยงสัตว์ จ.สุพรรณฯ ดันเกษตรกรปรับเปลี่ยนอาชีพทางเลือกสร้างรายได้ ลดพื้นที่ทํานาปรัง มั่นใจมีตลาดรองรับ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานการประชุมชี้แจงโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง ภายใต้บันทึกความเข้าใจ (MOU)ระหว่าง กรมปศุสัตว์ กับ ธนาคารเพื่อการเกษตรและสหกรณ์ การเกษตร (ธ.ก.ส.) พร้อมด้วยนายภูสิตสมจิตต์ รองผู้ว่าราชการจังหวัดสุพรรณบุรีนายสัตวแพทย์สรวิศ ธานีโต อธิบดีกรมปศุสัตว์ นายสุดสาคร ภัทรกุลนิษฐ์ อธิบดีกรมการข้าว เจ้าหน้าที่กรมประมง และ ธ.ก.ส. เข้าร่วมชี้แจง ณ โรงเรียนกาญจนาภิเษกวิทยาลัย สุพรรณบุรี ต.ไผ่ขวาง อ.เมือง จ.สุพรรณบุรี และวิทยาลัยการอาชีพอู่ทอง ต.หนองโอ่ง อ.อู่ทอง จ.สุพรรณบุรี ว่า การจัดงานในครั้งนี้ได้รับความร่วมมือจากหน่วยงานต่างๆ ที่เกี่ยวข้อง อาทิ กรมปศุสัตว์ กรมการข้าว กรมประมง และ ธ.ก.ส.เข้าร่วมชี้แจงรายละเอียดโครงการดังกล่าวให้กับเกษตรกรในพื้นที่ จ.สุพรรณบุรี ได้แก่ อ.เมืองสุพรรณบุรี อ.บางปลาม้า อ.สองพี่น้อง และ อ.อู่ทอง รวมประมาณ2,000คนที่สนใจเข้าร่วมโครงการได้รับฟังและตอบข้อสงสัย เพื่อให้การดําเนินงานเป็นไปตามที่โครงการกําหนด และเป็นแนวทางในการปฏิบัติงานของหน่วยงานและองค์กรที่เกี่ยวข้อง รวมถึงผู้เข้าร่วมโครงการ ถือปฏิบัติร่วมกัน
นายประภัตร กล่าวต่อไปว่า จากปัญหาภัยแล้ง ฝนทิ้งช่วง ที่เกิดขึ้นซ้ําซากในหลายพื้นที่ จ.สุพรรณบุรี ทําให้เกษตรกรประสบปัญหามีรายได้ไม่เพียงพอ พืชผลทางการเกษตรเสียหาย ตลอดจนเรื่องน้ํานั้นเป็นปัญหาที่มีมาต่อเนื่องมาหลายปี อีกทั้งในปีนี้น้ํามีไม่เพียง กระทรวงเกษตรฯ จึงสนับสนุนให้เกษตรกรลดพื้นที่ปลูกข้าวนาปรัง หันมาปลูกพืชที่หลากหลาย ตลอดจนเพิ่มทางเลือกให้ชาวนา โดยจัดทําโครงการส่งเสริมการเลี้ยงสัตว์ฯ เพื่อบรรเทาผลกระทบจากสถานการณ์ และเป็นการสร้างอาชีพทางเลือกใหม่ด้วยการปรับเปลี่ยนพื้นที่ไม่เหมาะสมมาเลี้ยงสัตว์จําหน่ายทั้งภายในและต่างประเทศ ซึ่งมีกิจกรรมที่หลากหลาย เช่น การเลี้ยงสัตว์ ได้แก่ โคเนื้อ กระบือ แพะแกะ และไก่พื้นเมือง การทําประมง เช่น ปลาสลิด กุ้ง และการปลูกพืช เช่น เมล่อน มะเขือเทศ ผัดสลัด พริก ปลูกหญ้าเนเปียร์ ปลูกข้าวโพด หญ้าแพงโกล่าเป็นต้น เพื่อเป็นการส่งเสริมอาชีพให้เกษตรกรมีรายได้เพิ่มภายใน 4เดือนต่อจากนี้ อย่างไรก็ตาม ขณะนี้กําลังเร่งสร้างความเข้าใจให้กับเกษตรกร โดยเริ่มให้มีการรวมกลุ่ม7-10คน จดทะเบียนเป็นวิสาหกิจให้แล้วเสร็จ คาดว่าภายในเดือนกุมภาพันธ์จะสามารถตั้งเป็นวิสาหกิจชุมชน แล้วดําเนินการสนันสนุนสินเชื่อได้ทันที โดย ธ.ก.ส.สนับสนุนสินเชื่อไม่เกิน1ล้านบาท ดอกเบี้ย100บาท/ปี (หรือร้อยละ0.01)กลุ่มละไม่เกิน10ล้านบาท และมีประกันหากสัตว์เสียชีวิตอีกด้วย
รัฐบาลไทย-ข่าวทำเนียบรัฐบาล-รองประธานกรรมการและกรรมการผู้จัดการใหญ่บริษัท China Investment Corporation (CIC) นำคณะเข้าเยี่ยมคารวะรองนายกรัฐมนตรี
วันอังคารที่ 21 กุมภาพันธ์ 2560
รองประธานกรรมการและกรรมการผู้จัดการใหญ่บริษัท China Investment Corporation (CIC) นําคณะเข้าเยี่ยมคารวะรองนายกรัฐมนตรี
รองประธานกรรมการและกรรมการผู้จัดการใหญ่บริษัท China Investment Corporation (CIC) นําคณะเข้าเยี่ยมคารวะรองนายกรัฐมนตรี
วันนี้ (21 ก.พ. 60) เวลา 15.30 น. นาย Tu Guangshao รองประธานกรรมการและกรรมการผู้จัดการใหญ่บริษัท China Investment Corporation (CIC) พร้อมคณะ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีมีความยินดีที่ได้พบกับรองประธานกรรมการ CIC และคณะในวันนี้ โดยเห็นว่า CIC เป็นหน่วยงานสําคัญอย่างยิ่งในการลงทุน การพบปะกันในวันนี้จะเป็นโอกาสอันดีที่จะหารือกันถึงแนวทางความร่วมมือระหว่างไทยและจีน พร้อมกล่าวว่าหาก CIC มีปัญหาและอุปสรรคในการลงทุนเรื่องใด รัฐบาลไทยพร้อมให้ความช่วยเหลือ
รองประธานกรรมการ CIC แสดงความขอบคุณรองนายกรัฐมนตรีที่สละเวลาให้เข้าพบ โดยกล่าวว่า CIC มีความสนใจการลงทุนในระเบียงเศรษฐกิจภาคตะวันออก หรือ EEC ซึ่งเป็นพื้นที่ที่รัฐบาลต้องการผลักดันให้เกิดการลงทุน จึงหวังให้รองนายกรัฐมนตรีให้คําแนะนําแก่ CIC ในเรื่องดังกล่าวด้วย
รองนายกรัฐมนตรีกล่าวว่า EEC เป็นพื้นที่นําร่องการพัฒนาเขตเศรษฐกิจพิเศษของประเทศ โดยมีความพร้อมในการรองรับการลงทุนด้วยโครงสร้างพื้นฐาน ทั้งทางบก เรือ และอากาศ อาทิ สนามบินอู่ตะเภา ท่าเรือแหลมฉบัง มาบตาพุด รถไฟความเร็วสูงสายตะวันออก และมอเตอร์เวย์ ประเทศไทยยังมีศักยภาพในการเชื่อมต่อในฐานะประตูสู่อาเซียน
รองประธานกรรมการ CIC ขอบคุณที่รองนายกรัฐมนตรีให้คําแนะนําที่เป็นประโยชน์ โดยมีความเชื่อมั่นในศักยภาพของประเทศไทย และแสดงความสนใจที่จะเข้ามาลงทุนในโครงการ EEC ซึ่งรองนายกรัฐมนตรีกล่าวว่าช่วงนี้เป็นช่วงเวลาที่เหมาะสมในการลงทุนในประเทศไทย โดยสถานการณ์บ้านเมืองมีความสงบสุขเรียบร้อยและเศรษฐกิจฟื้นตัวตามลําดับ นอกจากนี้ประเทศไทยยังได้เร่งพัฒนาความสามารถของแรงงานเพื่อให้มีความพร้อมในการรองรับ Thailand 4.0 อีกด้วย
************
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดโครงการนิทรรศการและการแสดงเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 10 สิงหาคม 2563
ปลัดวธ.เป็นประธานในพิธีเปิดโครงการนิทรรศการและการแสดงเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ปลัดวธ.เป็นประธานในพิธีเปิดโครงการนิทรรศการและการแสดงเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓
วันที่ ๘ สิงหาคม ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายกฤษศญพงษ์ ศิริ ปลัดกระทรวงวัฒนธรม เป็นประธานในพิธีเปิดโครงการนิทรรศการและการแสดงเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ โดยมีนายประทีป เพ็งตะโก อธิบดีกรมศิลปากร ผู้บริหารกระทรวงวัฒนธรรม และประชาชนเข้าร่วมชมการแสดง ณ โรงละครแห่งชาติ กรุงเทพฯ
ภายในงาน มีการจัดแสดงนิทรรศการพระราชประวัติ พระอัจฉริยภาพ พระราชกรณียกิจด้านการอนุรักษ์มรดกศิลปวัฒนธรรม ตลอดจนพระมหากรุณาธิคุณด้านนาฏดุริยางคศิลป์ เพื่อเผยแพร่ให้ผู้เข้าร่วมกิจกรรม ประชาชนทั่วไปได้ชื่นชมและน้อมสํานึกในพระมหากรุณาธิคุณ ตระหนักในคุณค่าและร่วมกันธํารงรักษามรดกศิลปวัฒนธรรมของชาติไทย
และยังมีการแสดง ประกอบด้วย การขับร้องดนตรีสากล รําถวายพระพร “เฉลิมพระชนม์แซ่ซ้อง ๑๒ สิงหา พระแม่แห่งประชาชาวไทย ละครชาตรี เรื่อง มโนราห์ ตอน พรานบุณจับนางมโนราห์ ละครเสภา เรื่องขุนช้างขุนแผน ตอน ขุนแผนขึ้นเรือนขุนช้าง และโขน เรื่อง รามเกียรติ์ ตอน ศรกินนม จัดขึ้นระหว่างวันที่ ๘-๙ สิงหาคม ๒๕๖๓ เวลา ๑๔.๐๐ น. ณ โรงละครแห่งชาติ กรุงเทพฯ
รัฐบาลไทย-ข่าวทำเนียบรัฐบาล-บสย. รายงานผลดำเนินงาน 2560 บรรลุเป้าหมายตามแผนวิสาหกิจ อนุมัติยอดค้ำประกันสินเชื่อ 86,633 ล้านบาท
วันอังคารที่ 9 มกราคม 2561
บสย. รายงานผลดําเนินงาน 2560 บรรลุเป้าหมายตามแผนวิสาหกิจ อนุมัติยอดค้ําประกันสินเชื่อ 86,633 ล้านบาท
บสย. เผยผลประกอบการปี 2560 เป็นไปตามแผนวิสาหกิจ 86,633 ล้านบาท ชี้ มาตรการผลักดันเศรษฐกิจภาครัฐ ส่งผลให้ผู้ประกอบการ SMEs รายใหม่เข้าถึงสินเชื่อเพิ่ม 90,000 ราย เติบโตกว่า 100%
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดําเนินงานด้านการค้ําประกันสินเชื่อในปี 2560 ประสบความสําเร็จทั้งในด้านยอดการค้ําประกันสินเชื่อ และจํานวนผู้ประกอบการ SMEs ราย กว่า ใหม่ที่เข้าถึงสินเชื่อ เป็นไปตามยุทธศาสตร์ปี 2560 ของ บสย. กล่าวคือ
ในด้านยอดการอนุมัติค้ําประกันสินเชื่อ มีการอนุมัติวงเงินรวมทั้งสิ้น 86,633 ล้านบาท บรรลุเป้าหมายตามแผนงาน และมากกว่าแผนงานที่กําหนดไว้เดิม คือ 86,000 ล้านบาท และมีผู้ประกอบการรายใหม่เข้าถึงสินเชื่อ จํานวน 90,931 ราย เติบโตจากปี 2559 กว่า 100%
นายนิธิศ กล่าวว่า ผลดําเนินงาน บสย. ในปีที่ผ่านมา ช่วยเพิ่มโอกาสการเข้าถึงสินเชื่อได้อย่างดีเยี่ยม โดยเฉพาะอย่างยิ่งในกลุ่มผู้ประกอบการ SMEs รายย่อย ผ่านโครงการค้ําประกันสินเชื่อ Micro Entrepreneurs ระยะที่ 2 มีจํานวนผู้ได้รับสินเชื่อและการค้ําประกันสินเชื่อ จํานวน 79,520 ราย ขณะที่โครงการค้ําประกันสินเชื่อ SMEs ทวีทุน (PGS6) และ PGS6 ปรับปรุงใหม่ มีผู้ได้รับสินเชื่อรวม 7,480 ราย เป็นต้น ซึ่งเป็นผลจากมาตรการการช่วยเหลือและสนับสนุนจากภาครัฐ และสถาบันการเงินที่เข้าร่วมโครงการ
บรรษัทประกันสินเชื่ออุตสาหกรรมขนาดย่อม
ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477 chaninya@tcg.or.th www.tcg.or.th
ศรัญยู ตันติเสรี    091-771-2885 saranyu@tcg.or.th www.facebook.com/tcg.or.th
วิขุดา ก้องกีรติ   089-605-9870 wichuda@tcg.or.th
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัย/แอลกอฮอล์ เพิ่มเป็น 216 ราย (ประจำวันที่ 27 มี.ค. 63) [กระทรวงพาณิชย์]
วันศุกร์ที่ 27 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัย/แอลกอฮอล์ เพิ่มเป็น 216 ราย (ประจําวันที่ 27 มี.ค. 63) [กระทรวงพาณิชย์]
นายบุณยฤทธิ์ กัลยาณมิตร ปลัดกระทรวงพาณิชย์ รายงานผลการจับกุมดําเนินคดีผู้จําหน่ายหน้ากากอนามัยและแอลกอฮอล์ ที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ณ วันที่ 26 มีนาคม 2563 จํานวน 6 ราย
ทั้งหมดเป็นร้านค้าทั่วไปในต่างจังหวัดได้แก่ จังหวัดเลย 1 ราย ข้อหาขายหน้ากากอนามัยเกินราคาควบคุม จังหวัดจันทบุรี 1 ราย ข้อหาไม่ปิดป้ายแสดงราคา จังหวัดลําปาง 1 ราย และจังหวัดชัยภูมิ 1 ราย เป็นการกระทําความผิดข้อหาขายหน้ากากอนามัยแพงเกินสมควร ทั้งนี้ยังพบการกระทําความผิดข้อหาขายแอลกอฮอล์แพงเกินสมควร ในจังหวัดภูเก็ต 2 ราย อีกด้วย ส่วนในกรุงเทพฯ ไม่พบการกระทําความผิดเพิ่มเติมสําหรับภาพรวมในพื้นที่ต่างๆ สถานการณ์ราคาหน้ากากอนามัยธรรมดา(เขียว/ขาว) จําหน่ายในราคา 2.50 บาท/ชิ้น ตามประกาศคณะกรรมการกลางว่าด้วยราคาสินค้าและบริการ (กกร.)
โดยสถิติการจับกุมดําเนินคดีผู้กระทําความผิดถึงวันที่ 26 มีนาคม 2563 มีการจับกุมดําเนินคดีไปแล้ว รวมทั้งสิ้น 216 ราย แบ่งเป็นการจับกุมในเขตกรุงเทพฯ จํานวน 109 ราย และในต่างจังหวัด 107 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงพาณิชย์ยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบ และแอลกอฮอล์ ซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตาม พ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงพาณิชย์ได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควรก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งร้องเรียน สายด่วน 1569 หรือเว็บไซต์กรมการค้าภายในwww.dit.go.th กระทรวงพาณิชย์
รัฐบาลไทย-ข่าวทำเนียบรัฐบาล-กระทรวงดิจิทัลฯ รวมพลังข้าราชการ-พนักงาน ลดปริมาณขยะในองค์กร สานต่อโครงการ “ทำความดีด้วยหัวใจ ลดภัยสิ่งแวดล้อม”
วันพุธที่ 25 มีนาคม 2563
กระทรวงดิจิทัลฯ รวมพลังข้าราชการ-พนักงาน ลดปริมาณขยะในองค์กร สานต่อโครงการ “ทําความดีด้วยหัวใจ ลดภัยสิ่งแวดล้อม”
กระทรวงดิจิทัลฯ รวมพลังข้าราชการ-พนักงาน ลดปริมาณขยะในองค์กร สานต่อโครงการ “ทําความดีด้วยหัวใจ ลดภัยสิ่งแวดล้อม”
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดกิจกรรม “เสริมสร้างความรู้ในเรื่องการลดและคัดแยกขยะมูลฝอยในหน่วยงาน” ภายใต้โครงการจัดกิจกรรมเสริมสร้างความรู้ในเรื่องการลดและคัดแยกขยะมูลฝอย ของ สํานักงานปลัดกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2563 เป็นไปตามโครงการ “ทําความดีด้วยหัวใจ ลดภัยสิ่งแวดล้อม” ซึ่งเป็นมาตรการลด และคัดแยกขยะมูลฝอยในหน่วยงานภาครัฐที่ทุกหน่วยต้องดําเนินการพร้อมกันทั่วประเทศ
สําหรับกิจกรรมครั้งนี้ เพื่อนําความรู้เกี่ยวกับการลดและคัดแยกขยะมูลฝอย มาปรับเปลี่ยนพฤติกรรมในการลด และคัดแยกขยะมูลฝอย และมีวินัยในการลดใช้ถุงพลาสติกหูหิ้ว ลดกล่องโฟมบรรจุอาหาร และลดแก้วพลาสติกแบบใช้ครั้งเดียว ตามมาตรการลดและคัดแยกขยะมูลฝอยในหน่วยงานภาครัฐ ด้วย 5 วิธี ดังนี้
1. พกถุงผ้า ใช้แทนถุงพลาสติก
2. พกกล่องใส่อาหาร ใช้แทนกล่องโฟม
3. พกแก้วน้ํา ใช้แทนแก้วพลาสติก
4. ใช้วัสดุซ้ําตามความเหมาะสม แทนการใช้ครั้งเดียว
5. คัดแยกขยะมูลฝอยเพื่อการจัดการขยะอย่างมีประสิทธิภาพง่ายต่อการนําไปใช้ประโยชน์ต่อ
เชื่อว่ากิจกรรมครั้งนี้ ทําให้พนักงาน ข้าราชการของกระทรวงฯ ร่วมกันรับผิดชอบในการทําให้ปริมาณขยะมูลฝอย ในหน่วยงาน “ลดลง” ให้เกิดผลเป็นรูปธรรมและเป็นตัวอย่างที่ดีแก่สังคม ชุมชน ประชาชน และประชาสัมพันธ์สู่สาธารณชนได้ รวมถึงมีความตระหนักในการทําความดีด้วยหัวใจ เพื่อลดภัยสิ่งแวดล้อม “โดยเริ่มวันนี้ที่ตัวคุณ” ณ บริเวณหน้าห้องประชุม 803 ชั้น 8 ศูนย์ราชการฯ เมื่อวันที่ 24 มีนาคม 2563
****************
รัฐบาลไทย-ข่าวทำเนียบรัฐบาล-พม. จับมือภาคีเครือข่ายจัดงานวันคนพิการสากล จ. อุดรธานี 2562 พร้อมมอบรางวัลคนพิการต้นแบบ
วันจันทร์ที่ 23 ธันวาคม 2562
พม. จับมือภาคีเครือข่ายจัดงานวันคนพิการสากล จ. อุดรธานี 2562 พร้อมมอบรางวัลคนพิการต้นแบบ
พม. จับมือภาคีเครือข่ายจัดงานวันคนพิการสากล จ. อุดรธานี 2562 พร้อมมอบรางวัลคนพิการต้นแบบ
วันที่ 21 ธ.ค. 62 เวลา 10.00 น. ที่ศาลา 39 ศาลเจ้าปู่ – ย่า อุดรธานี อําเภอเมืองอุดรธานี จังหวัดอุดรธานี นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ เป็นประธานในพิธีเปิดงานวันคนพิการสากลจังหวัดอุดรธานี ประจําปี 2562 พร้อมมอบรางวัลคนพิการต้นแบบจังหวัดอุดรธานี และเงินทุนกู้ยืมเพื่อประกอบอาชีพสําหรับคนพิการและผู้ดูแล อีกทั้งมอบรถวีลแชร์ให้กับผู้พิการทางการเคลื่อนไหว
นายสากล กล่าวว่า องค์การสหประชาชาติ ได้ประกาศให้วันที่ 3 ธันวาคมของทุกปี เป็นวันคนพิการสากล โดยมีวัตถุประสงค์ที่มุ่งส่งเสริมให้คนพิการและทุกคนในสังคมมีบทบาทและมีส่วนร่วมอย่างเต็มที่ โดยปราศจากอุปสรรค และมุ่งเน้นการเสริมสร้างพลังให้แก่คนพิการ ด้วยการสร้างสภาพแวดล้อมที่ทุกคนรวมถึงคนพิการสามารถเข้าถึงและได้รับสิทธิประโยชน์ ได้รับการพัฒนาศักยภาพในด้านต่าง ๆ โดยเฉพาะการสร้างอาชีพ การมีงานทํา การประกอบอาชีพอย่างมีคุณค่าและศักดิ์ศรีอย่างยั่งยืน อีกทั้งส่งเสริมและพัฒนาคุณภาพชีวิตคนพิการ โดยรัฐบาลพร้อมส่งเสริมและพัฒนาศักยภาพตลอดจนส่งเสริมความเป็นธรรม ความเสมอภาค ความเท่าเทียมกันในทุกภาคส่วนของสังคม โดยเฉพาะการส่งเสริมโอกาสคนพิการให้มีงานทํา มีการจ้างคนพิการในสถานประกอบการมากยิ่งขึ้น
นายสากล กล่าวต่อไปว่า สําหรับวันนี้ (21 ธ.ค. 62) มีการจัดงานวันคนพิการสากลจังหวัดอุดรธานี ปี 2562 เพื่อเป็นการร่วมเฉลิมฉลองเนื่องในวันคนพิการสากล อีกทั้งเป็นการบูรณาการความร่วมมือกับภาคีเครือข่ายทุกภาคส่วน โดยเฉพาะสภาคนพิการทุกประเภทประจําจังหวัดอุดรธานี ด้วยการสร้างความตระหนักและส่งเสริมให้ประชาชนมีส่วนร่วมในการสร้างสังคมที่เป็นธรรม เสมอภาค และเท่าเทียมกัน นําไปสู่สังคมที่ทุกคนสามารถอยู่ร่วมกันอย่างมีความสุข โดยมีกิจกรรมภายในงานที่น่าสนใจ ประกอบด้วย การมอบรางวัลคนพิการต้นแบบจังหวัดอุดรธานี จํานวน 3 รางวัล การมอบเงินทุนกู้ยืมเพื่อประกอบอาชีพสําหรับคนพิการและผู้ดูแล รายละ 60,000 บาท จํานวน 10 ราย การมอบรถวีลแชร์ให้กับผู้พิการทางการเคลื่อนไหว จํานวน 5 คัน ซึ่งได้รับการสนับสนุนจาก มูลนิธิพันธกิจเพื่อการพัฒนา) และการมอบรถโยกให้กับผู้พิการทางการเคลื่อนไหว จํานวน 5 คัน พร้อมด้วยการจับรางวัลเพื่อเป็นขวัญและกําลังใจให้แก่คนพิการ จํานวน 1 รางวัล นอกจากนี้ มีการจัดนิทรรศการแสดวผลการดําเนินงาน และผลิตภัณฑ์ขององค์กรคนพิการ หน่วยงานภาครัฐในพื้นที่ จํานวน 10 แห่ง
รัฐบาลไทย-ข่าวทำเนียบรัฐบาล-ธ.ก.ส.จัดงานจับรางวัลออมทรัพย์ทวีโชคระดับประเทศ  ลุ้นรางวัลมูลค่ากว่า 25 ล้านบาท 25 กุมภาพันธ์นี้
วันศุกร์ที่ 24 กุมภาพันธ์ 2560
ธ.ก.ส.จัดงานจับรางวัลออมทรัพย์ทวีโชคระดับประเทศ  ลุ้นรางวัลมูลค่ากว่า 25 ล้านบาท 25 กุมภาพันธ์นี้
ธ.ก.ส.ได้ฤกษ์จับรางวัลออมทรัพย์ทวีโชคระดับประเทศประจําปีบัญชี 2559 ลุ้นรางวัล 130 รางวัล มูลค่ากว่า 25 ล้าน พร้อมจัดกิจกรรมเทิดพระเกียรติ “ขอเป็นลูกไม้ที่หล่นใกล้ต้นพ่อ” จากศิลปินมากมาย ณ ศูนย์การค้าเซ็นทรัล เฟสติวัล เชียงใหม่
นายอภิรมย์ สุดประเสริฐ รองผู้จัดการธนาคารเพื่อการเกษตรและสหกรณ์การเกษตร(ธ.ก.ส.) เปิดเผยว่า งานจับรางวัลออมทรัพย์ทวีโชคระดับประเทศ ประจําปีบัญชี 2559 ในวันเสาร์ที่ 25 กุมภาพันธ์ 2560 ณ บริเวณชั้น 1 โซน 1 และโซน 2 ศูนย์การค้าเซ็นทรัล เฟสติวัล เชียงใหม่ ชิงรางวัล 130 รางวัล มูลค่ารวม 25,570,000 บาท ประกอบด้วยรถจักรยานยนต์ ยามาฮ่า ฟิโน่ จํานวน 100 รางวัลรถยนต์โตโยต้า ยาริส จํานวน 15 รางวัล และรถยนต์โตโยต้า ไฮลักซ์รีโวจํานวน 10 รางวัล พร้อมรางวัลใหญ่รถยนต์โตโยต้า ฟอร์จูนเนอร์ จํานวน 5 รางวัล นอกจากนั้นยังมีรางวัลพิเศษสําหรับผู้ฝากเงินภายในบริเวณงานและผู้ฝากเงินออมทรัพย์ทวีโชคในช่วงจัดกิจกรรมระดมเงินออมในพื้นที่จังหวัดเชียงใหม่
นายอภิรมย์ยังกล่าวต่อไปอีกว่า นอกจากการจับรางวัลแล้ว ภายในงานยังมีการจัดกิจกรรมเทิดพระเกียรติ “ขอเป็นลูกไม้ที่หล่นใกล้ต้นพ่อ” จากศิลปินดารา อาทิ มิกค์ ทองระย้า ต่าย อรทัย เก่ง ธชย หนูนา หนึ่งธิดา ตูมตาม the star และการแสดงจาก โรงเรียนสันกําแพง ขอเชิญทุกท่านร่วมเป็นสักขีพยาน ร่วมลุ้น ร่วมสนุกกับกองทัพศิลปินดาราที่มาให้ความบันเทิง โดยเริ่มตั้งแต่เวลา 14.00 น. ถึง 22.00 น. ในวันเสาร์ที่ 25 กุมภาพันธ์ 2560 ณ ศูนย์การค้าเซ็นทรัล เฟสติวัล เชียงใหม่ บริเวณ ชั้น 1 โชน 1 และโซน 2 ติดตามรายชื่อผู้โชคดีได้ที่หน้าเว็บไซต์ www.baac.or.th และในหน้าหนังสือพิมพ์เดลินิวส์
“เงินฝากออมทรัพย์ทวีโชค หรือ เงินออมสมุดเล่มแดง ฝากครบ 2000 บาท คงยอดเงินฝากติดต่อกัน 3 เดือน มีสิทธิ์ลุ้นรางวัล 1 สิทธิ์ จับรางวัลในระดับจังหวัด 2 ครั้ง ช่วงเดือนกรกฎาคม และเดือนมกราคม จับรางวัลในระดับประเทศอีก 1 ครั้ง ยิ่งออม ยิ่งดี ทวีโชค” นายอภิรมย์กล่าวทิ้งท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป
วันจันทร์ที่ 6 เมษายน 2563
ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป
ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป ยังจํากัดผู้ใช้บริการต่อวันเพื่อป้องกันการแพร่ระบาดของโควิด-19 เตรียมพร้อมรองรับประชาชนเบิกเงินเยียวยา 5,000 ของรัฐรอบแรก แนะนํา “ได้รับเงินเยียวยาโอนเข้าบัญชีแล้ว ถอนเงินที่ตู้ ATM ได้ทุกธนาคาร”
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้เตรียมโอนเงิน ให้ผู้ที่ขอรับสิทธิ์ตาม “มาตรการเยียวยา 5,000 บาท (3 เดือน)” ในวันที่ 8 เมษายน 2563 เป็นวันแรกนั้น ธนาคารออมสินคาดว่าจะมีลูกค้าและประชาชนมาใช้บริการที่สาขาเป็นจํานวนมาก ไม่ว่าจะเป็นการติดต่อเปิดบัญชีใหม่ ผูกพร้อมเพย์ที่สาขาเพื่อให้การโอนเงินได้รับความสะดวก ธนาคารฯ จึงได้เตรียมความพร้อมบริหารจัดการการให้บริการที่สาขาให้เกิดประสิทธิภาพสูงสุดรวมทั้งคํานึงถึงมาตรการด้านความปลอดภัยตามหลัก Social Distancing ของกระทรวงสาธารณสุข เพื่อใม่ให้การแพร่ระบาดของเชื้อไวรัสโควิด-19 ขยายไปในวงกว้างและเป็นการรับผิดชอบต่อสังคมโดยรวมด้วย รวมถึงพระราชกําหนดบริหารราชการแผ่นดินในภาวะฉุกเฉิน พ.ศ.2548 เพื่อเฝ้าระวังป้องกันและควบคุมนั้น โดยตั้งแต่วันที่ 7 เมษายน 2563 เป็นต้นไป สาขาของธนาคารออมสินจะเปิดให้บริการตามปกติ แต่จะจํากัดการให้บริการหน้าเคาน์เตอร์เป็นบางธุรกรรม ได้แก่ จํากัดการเปิดบัญชีใหม่และผูกพร้อมเพย์วันละไม่เกิน 50 คิว และเบิกถอนเงินหน้าเคาน์เตอร์สาขาวันละไม่เกิน 100 คิว
ทั้งนี้ ขอแนะนําว่าการเบิกถอนเงินสดนั้น ผู้ที่ได้รับสิทธิ์ได้รับโอนเงินเข้าบัญชีแล้ว สามารถถอนเงินที่ตู้เอทีเอ็มได้ทุกธนาคาร ส่วนลูกค้าของธนาคารออมสินสามารถใช้บริการผ่าน Mobile Banking on MyMo ของธนาคารออมสิน และช่องทางอิเล็กทรอนิกส์อื่นๆ และออนไลน์ของธนาคารฯ ได้ตลอด 24 ชั่วโมง
อย่างไรก็ตาม สําหรับการลงทะเบียนเพื่อขอรับเงินช่วยเหลือชดเชยรายได้ของผู้ที่ได้รับผลกระทบฯ จํานวน 5,000 บาท นั้น ธนาคารฯ ขอย้ําถึงหลักความปลอดภัย “3 ไม่” คือ 1.ไม่ต้องมาธนาคาร โดยสามารถลงทะเบียนออนไลน์ได้ที่บ้านผ่านเว็บไซต์เราไม่ทิ้งกัน เท่านั้น ซึ่งเปิดรับลงทะเบียนอย่างต่อเนื่องและยังไม่มีกําหนดปิดรับ 2.ไม่ต้องเปิดบัญชีใหม่ โดยใช้บัญชีธนาคารเดิมที่มีอยู่แล้วบัญชีใดก็ได้ และ 3.ไม่ต้องไปรับเงินที่ธนาคาร เพราะผู้ได้รับสิทธิ์จะได้รับเงินโอนเข้าบัญชีพร้อมเพย์หรือบัญชีที่ได้แจ้งในการลงทะเบียนไว้
รัฐบาลไทย-ข่าวทำเนียบรัฐบาล-กระทรวงการคลังเชื่อมโยงบูรณาการข้อมูลภาษี คลินิกภาษีกระทรวงการคลัง
วันอังคารที่ 6 มิถุนายน 2560
กระทรวงการคลังเชื่อมโยงบูรณาการข้อมูลภาษี คลินิกภาษีกระทรวงการคลัง
ปลัดกระทรวงการคลัง เป็นประธานในพิธีแถลงข่าวคลินิกภาษีกระทรวงการคลังอย่างเป็นทางการ เมื่อวันที่ 6 มิถุนายน 2560 ณ โรงแรม แบงค็อกแมริออท มาคีส์ ควีนส์ปาร์ค กรุงเทพฯ
นายสมชัย สัจจพงษ์ ปลัดกระทรวงการคลัง เป็นประธานในพิธีแถลงข่าวคลินิกภาษีกระทรวงการคลังอย่างเป็นทางการ เมื่อวันที่ 6 มิถุนายน 2560 ณ โรงแรม แบงค็อกแมริออท มาคีส์ ควีนส์ปาร์ค กรุงเทพฯ โดยได้กล่าวว่า กระทรวงการคลังได้ตระหนักถึงความสําคัญที่ต้องการให้ภาษีเป็นเรื่องง่ายๆ ที่ทุกคนสามารถเข้าใจได้ โดยใช้เทคโนโลยีการสื่อสารสมัยใหม่ วัตถุประสงค์หลักของการดําเนินงานคือการให้บริการประชาชนแบบบูรณาการด้านองค์ความรู้และการให้คําปรึกษาด้านภาษีของ 3 กรมจัดเก็บรายได้ของกระทรวงการคลัง อันได้แก่ กรมสรรพากร กรมสรรพสามิต และกรมศุลกากร เพื่อให้ผู้ประกอบการ SMEs นิสิต นักศึกษา และประชาชนทั่วไปเข้าใจเรื่องภาษีง่ายขึ้น
คลินิกภาษีกระทรวงการคลังได้ดําเนินการจัดทําข้อมูลสาระความรู้ผ่านช่องทางต่างๆ ดังนี้
1. ผ่านช่องทาง Web site (http://taxclinic.mof.go.th) และ Mobile Application (Tax clinic) โดยได้มีการสรุปเนื้อหาเกี่ยวกับองค์ความรู้โครงสร้างภาษีในประเทศไทย สอดคล้องการดําเนินธุรกิจต่างๆ มากกว่า 100 ธุรกิจ ครอบคลุมธุรกิจการผลิต ธุรกิจการค้า และธุรกิจการบริการ
2. ผ่านช่องทาง Facebook fan page (@TaxClinicMOF) เพื่อประชาสัมพันธ์ข่าวสารในเรื่องเกี่ยวกับภาษีและกิจกรรมต่างๆ ของกระทรวงการคลัง รวมถึงการให้คําปรึกษาเรื่องภาษี โดยการส่งข้อความผ่านทาง Inbox บนหน้า Fan page
3. ผ่านช่องทาง Call Center (1689) และ walk in เพื่อขอรับบริการสอบถามเรื่องภาษีจากหมอภาษี ณ ศูนย์ประสานงานคลินิกภาษีกระทรวงการคลัง อาคารสํานักงานปลัดกระทรวงการคลัง ถนนพระราม 6 แขวงสามเสนใน เขตพญาไท กรุงเทพฯ โดยมีผู้เชี่ยวชาญด้านภาษีจาก 3 กรมกรมจัดเก็บรายได้ของกระทรวงการคลังเป็นผู้ให้คําปรึกษา
นอกจากนี้ ในปี 2560 คลินิกภาษีกระทรวงการคลังได้ดําเนินการจัดทําสัมมนาออนไลน์ SMEs ภาษีพาสุข ผ่านช่องทาง Website/Mobile Application/Facebook Fan page และ youtube และได้การจัดสัมมนาเพื่อช่วยเสริมสร้างองค์ความรู้เรื่องภาษีธุรกิจให้กับกลุ่มผู้ประกอบการและประชาชนทั่วไปที่มีความสนใจ โดยมีวิทยากรที่มีความเชี่ยวชาญเฉพาะด้านในการให้องค์ความรู้เรื่องบูรณาการภาษีที่มีประโยชน์ในการประกอบธุรกิจ สําหรับผู้ประกอบการรายใหม่และประชาชนทั่วไป
คลินิกภาษีกระทรวงการคลังคือบริการของภาครัฐที่ให้บริการแบบบูรณาการ ณ จุดเดียว
“รู้จริง รู้เร็ว รู้ง่าย เรื่องภาษีธุรกิจ”
สํานักนโยบายและยุทธศาสตร์ สํานักงานปลัดกระทรวงการคลัง
โทร 02-126-5800 ต่อ 2647,2673